એક કથા દરમિયાન પૂ. મોરારિબાપુએ સહજભાવે કહ્યું છે કે ‘દરદીની એક જ ઓળખ છે – તે દરદી છે. બસ એને નિઃશુલ્ક સારવાર મળવી જોઈએ.’ દૂર મુંબઈમાં બેસીને બાપુની કથા સાંભળતા હરેશભાઈ મહેતાને હૈયે આ વાત ઊતરી ગઈ. આ પણ પુણ્યનું જ વાવેતર. સાવર-કુંડલાના નોખી ભાતના લોકસેવક લલ્લુભાઈ શેઠના નામ સાથે જોડાયેલા આરોગ્ય મંદિરનો સત્‍સંકલ્પ ધીરેધીરે ઊગી નીકળ્યો. ખાદી કાર્યાલયના ટ્રસ્ટીઓએ કેમ્પસ અને મકાનો આપ્યાં. અદ્યતન સાધનો આવ્યાં. સમર્પિત ડૉક્ટરો, નર્સો અને સ્ટાફ મળ્યાં. પૂ બાપુને કહીને શિક્ષકે પોતાનું નામ ફાઉન્ડેશનમાંથી કઢાવી નાખ્યું, પણ પુણ્યના પ્રવાહમાં સંકળાયેલા રહ્યા.